

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ILIJA**

**OPĆINSKI NAČELNIK**

KLASA: 372-01/24-01/01  
URBROJ: 2186-08-02-24-1

U Svetom Iliji, 23.04.2024. godine

Temeljem odredbi članka 6. Zakona o zakupu i kupoprodaji poslovnog prostora („Narodne novine“, broj 125/11, 64/15 i 112/18), članka 2. Odluke o uvjetima i postupku natječaja za davanje u zakup poslovnih prostorija u vlasništvu Općine Sveti Ilija, KLASA: 372-03/24-01/01, URBROJ: 2186-08-03-24-1 od 12.03.2024. (“Službeni vjesnik Varaždinske županije“, broj 21/24), članka 46. Statuta Općine Sveti Ilija („Službeni vjesnik Varaždinske županije“ broj 5/18, 36/20 i 33/21), općinski načelnik objavljuje

**J A V N I  N A T J E Č A J**

**za davanje u zakup  poslovnih prostora**

**u vlasništvu Općine Sveti Ilija**

Predmet javnog natječaja je davanje u zakup poslovnih prostora u vlasništvu Općine Sveti Ilija smještenih u prizemlju javne zgrade u Svetom Iliji, Trg Josipa Godrijana 2 na katastarskoj čestici broj 1823 upisanoj u zemljišnoknjižni uložak br. 2750 k.o. 331082 Sveti Ilija i poslovnog prostora u vlasništvu Općine Sveti Ilija smještenog u prizemlju poslovne zgrade u Svetom Iliji, Ulica Vilima Cecelje 3 na katastarskoj čestici broj 1797 upisanoj u zemljišno-knjižni uložak 2749 k.o. 331082 Sveti Ilija.

**Prostori koji se daju u zakup:**

1. **Poslovni prostor u zgradi Centara umirovljenika, vinogradara i gospodarstvenika u Ulici Vilima Cecelja 3, Sveti Ilija sa spremištem, ukupne površine 189,00 m2 – u naravi poljoprivredna trgovina i ljekarna -** upisani kaoPOSLOVNA ZGRADA, SVETI ILIJA, ULICA VILIMA CECELJA 3 sa 129 m² površine i SPREMIŠTE sa 60 m² površinekoji se nalaze na kat. čest. br.1797 upisanoj u zk uložak broj 2749. k.o. 331082 Sveti Ilija

Prostor se nalazi u prizemlju zgrade neto površine 97,36 m2ispremište neto površine58,42 m² namijenjeni za obavljanje poslovne djelatnosti.

Energetski razred: A i B

Početni iznos zakupnine: 265,00 eura mjesečno

Predmet zakupa su poslovni prostor i spremište zajedno, te se ponuda podnosi za cijeli predmet zakupa prema ukupnom početnom iznosu zakupnine.

Vrijeme zakupa: 5 godina, s mogućnošću produljenja ugovora pod uvjetima određenim Zakonom i Odlukom o uvjetima i postupku natječaja za davanje u zakup poslovnih prostorija u vlasništvu Općine Sveti Ilija, KLASA: 372-03/24-01/01, URBROJ: 2186-08-03-24-1 od 12.03.2024.

1. **Poslovni prostor u općinskoj zgradi, Trg Josipa Godrijana 2, Sveti Ilija površine 57 m² - u naravi ljekarna -** upisana kaoJAVNA ZGRADA, OPĆINA SVETI ILIJA, SVETI ILIJA, TRG JOSIPA GODRIJANA 2 sa 194 m2, koja se nalazi se na kat. čest. br. 1823 upisanoj u zk uložak broj 2750 k.o. 331082 Sveti Ilija

Poslovni prostor površine 57 m² u prizemlju zgrade, namijenjen je za obavljanje ljekarničke djelatnosti.

Energetski razred: B.

Početni iznos zakupnine: 140,00 eura mjesečno.

Vrijeme zakupa: 5 godina, s mogućnošću produljenja ugovora pod uvjetima određenim Zakonom i Odlukom o uvjetima i postupku natječaja za davanje u zakup poslovnih prostorija u vlasništvu Općine Sveti Ilija, KLASA: 372-03/24-01/01, URBROJ: 2186-08-03-24-1 od 12.03.2024.

.

1. **Poslovni prostor u općinskoj zgradi, Trg Josipa Godrijana 2, Sveti Ilija površine 41,29 m² u naravi ordinacija opće medicine -** upisana kaoJAVNA ZGRADA, OPĆINA SVETI ILIJA, SVETI ILIJA, TRG JOSIPA GODRIJANA 2 sa 194 m2, koja se nalazi se na kat. čest. br. 1823 upisanoj u zk uložak broj 2750 k.o. 331082 Sveti Ilija

Poslovni prostor nalazi se u prizemlju zgrade sa čekaonicom i dvije prostorije ukupne površine 41,29 m², a namijenjen je za obavljanje djelatnosti opće medicine.

Energetski razred: B.

Početni iznos zakupnine: 100,00 eura mjesečno.

Vrijeme zakupa: 5 godina, s mogućnošću produljenja ugovora pod uvjetima određenim Zakonom i Odlukom o uvjetima i postupku natječaja za davanje u zakup poslovnih prostorija u vlasništvu Općine Sveti Ilija, KLASA: 372-03/24-01/01, URBROJ: 2186-08-03-24-1 od 12.03.2024.

.

1. **Poslovni prostor u općinskoj zgradi, Trg Josipa Godrijana 2, Sveti Ilija površine 24 m²-** upisana kaoJAVNA ZGRADA, OPĆINA SVETI ILIJA, SVETI ILIJA, TRG JOSIPA GODRIJANA 2 sa 194 m2, koja se nalazi se na kat. čest. br. 1823 upisanoj u zk uložak broj 2750 k.o. 331082 Sveti Ilija

Prostor se nalazi u prizemlju zgrade sa dvije prostorije ukupne površine 24 m², a namijenjen je za obavljanje telekomunikacijske djelatnosti.

Energetski razred: B.

Početni iznos zakupnine: 60,00 eura mjesečno

Vrijeme zakupa: 5 godina, s mogućnošću produljenja ugovora pod uvjetima određenim Zakonom i Odlukom o uvjetima i postupku natječaja za davanje u zakup poslovnih prostorija u vlasništvu Općine Sveti Ilija, KLASA: 372-03/24-01/01, URBROJ: 2186-08-03-24-1 od 12.03.2024.

**Ostali uvjeti:**

Osim zakupnine i troškova tekućeg održavanja poslovnog prostora, zakupnik se obvezuje snositi troškove utroška vode, električne energije, plina, odvoza smeća i čišćenja zajedničke prostorije. Troškovi se obračunavaju i plaćaju po metru četvornom zakupljenog prostora.

**Način plaćanja:**

Zakupnina se plaća po ispostavljenom računu i to unaprijed do 10-og u mjesecu, a za ostale troškove korištenja prostora po ispostavljenom terećenju do kraja mjeseca za prethodni mjesec.

**Uvjeti natječaja:**

1. Natječaj se provodi prikupljanjem pisanih ponuda koje moraju sadržavati:

a) za ponuditelja fizičku osobu (ime i prezime ponuditelja, prebivalište i osobni identifikacijski broj (OIB) sa izjavom o zaštiti osobnih podataka u kojoj ponuditelj daje suglasnost na obradu i objavljivanje osobnih podataka u svrhu natječajnog postupka – Obrazac ponude

b) za ponuditelja pravnu osobu obvezu dostave podatka o pravnoj osobni (tvrtka i sjedište, osobni identifikacijski broj (OIB), ime i prezime zakonskog zastupnika ponuditelja, njegovo prebivalište i osobni identifikacijski broj zakonskog zastupnika (OIB) – Obrazac ponude

c) ponudu iznosa zakupnine – Obrazac ponude,

d) dokaz o uplaćenoj jamčevini,

e) izjavu ponuditelja kojom prihvaća uvjete iz natječaja te da je upoznat sa stanjem i opremljenošću prostora koji se daje u zakup (Izjava 1)

f) potvrdu Porezne uprave o podmirenim obvezama po osnovi javnih davanja o kojima službenu evidenciju vodi Porezna uprava te potvrdu Općine Sveti Ilija da ponuditelj nema nepodmirenih obveza prema Općini, osim ako je sukladno posebnim propisima odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja,

g) odgovarajući dokaz da ponuditelj može obavljati djelatnost za koju je prostor namijenjen,

h) izjavu ponuditelja koji se u prijavi na natječaj poziva na pravo prednosti za sklapanje ugovora o zakupu na temelju članka 132. Zakona o hrvatskim braniteljima iz Domovinskog rata i članovima njihovih obitelji, dokaz kojim dokazuje svoj status i izjavu da nema sklopljen ugovor o zakupu drugog poslovnog prostora, neovisno po kojoj osnovi je ostvaren (Izjava 2).

2. Iznos jamčevine utvrđuje se u iznosu od 100,00 eura, a uplaćuje se prije isteka roka za podnošenje pisanih ponuda na natječaj u korist Općine Sveti Ilija na račun IBAN broj HR1823600001843800005,  pozivom na broj HR68 7722-OIB.

Ponuditelju koji ne uspije biti izabran na natječaju uplaćena jamčevina vraća se u roku 15 (petnaest) dana od dana utvrđivanja najpovoljnijeg ponuđača. Ponuditelju koji bude utvrđen kao najpovoljniji ponuđač, jamčevina se zaračunava u početnu cijenu, a ukoliko neopravdano odustane od sklapanja ugovora o zakupu gubi pravo na povrat jamčevine.

3. Najpovoljnijom ponudom smatrat će se ona koja uz ispunjenje uvjeta iz natječaja, sadrži i  najviši iznos zakupnine.

Pravo prednosti na sklapanje ugovora o zakupu poslovnoga prostora imaju osobe određene Zakonom o hrvatskim braniteljima iz Domovinskog rata i članovima njihovih obitelji ako se u prijavi na natječaj pozovu na to pravo, ako ispunjavaju uvjete iz natječaja i zakona te prihvate najviši ponuđeni iznos zakupnine.

4. Ponuditelji su dužni ponudu s prilozima predati u zatvorenoj omotnici, neposredno ili poštom preporučeno, s naznakom:

„Ponuda za natječaj - zakup poslovnog prostora – NE OTVARATI“

i adresirati na adresu: Općina Sveti Ilija, Sveti Ilija, Trg Josipa Godrijana 2, 42214 Sveti Ilija, **u roku od 15 dana od dana objave natječaja**u Varaždinskim vijestima.

Nepravodobne i nepotpune ponude neće se uzeti u razmatranje.

Ponuditelji će o izboru  najpovoljnije ponude biti obaviješteni najkasnije  u roku od 15 dana od dana  izbora i imaju mogućnost uvida u podnijete ponude.

5. Na temelju odluke o izboru najpovoljnije ponude, općinski načelnik Općine Sveti Ilija i odabrani ponuditelj sklopiti ugovor o zakupu poslovnog prostora. Uvođenje u posjed izvršiti će se nakon potpisivanja ugovora u skladu s odredbama ugovora o zakupu.

6. Poslovni prostor može se razgledati uz prethodnu najavu i dogovor termina pozivom  na telefonski broj 042/734-551.

7. Općinski načelnik zadržava pravo poništiti natječaj, ili dio natječaja, bez obveze davanja obrazloženja i za  isto ne snosi nikakvu odgovornost.

**OPĆINSKI NAČELNIK**